hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu zh hu hu hu hu hu hu hu en hu hu ms hu hu hu hu hu hu en hu hu hu hu hu hu cs hu en hu de hu hu hu hu hu hu hu en hu hu hu en hu hu en hu hu en en en en hu hu en hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Adventi naptár csoki nélkül? Naná! - Csak csináld Magadért
Az adventi naptár ötlete egy édesanya fejéből pattant ki. 24 kis ablak mögé édességet rejtett, kisfia pedig minden nap megehetett egyet, így számoltak vissza karácsonyig. A kisfiú aztán felnőttként üzletet csinált a naptárból, a boltokban máig kapható az ablakos, nyitogatható verzió. Csokikat rejt, ráadásul nem is feltétlen jó minőségűeket.
Lehet venni ma már nem csak édességekkel teli, hanem úgynevezett öröknaptárt is, mondjuk olyat, aminek a zsebeibe pakolhatunk. Én azt gondolom azonban, hogy nem nehéz egy adventi naptár elkészítése otthon. Számtalan verzióban megoldható (pl. gyufásdobozok, wc papír gurigák, filc anyag, papír tasak, babazoknik, kesztyűk vagy éppen már meglévő kisvasút készlet segítségével). Én minden évben újra megteszem. Mert jó érzés. Örömmel foglalatoskodom vele. Büszkeséggel tölt el, hogy én készítettem neki, vagyis nekik, mert a kisfiamnak és a férjemnek is szoktam egyet-egyet.
Én idén harmadjára készítem. 🙂
A kicsik számára a lényeg, hogy mit találnak elrejtve. Szeretném megmutatni, mennyi mindent pakolhatunk az egészen pici helyekre édesség helyett.
Azt is szeretném leszögezni, hogy nem azzal van a legfőbb bajom, hogy édességet kap a gyermek, én leginkább megelőzni szeretnék egy-egy kiborulást, nyafogást. Mert egy kis kocka csoki azt gondolom, nem lenne elég. Ha megmutatnám, biztos többet akarna… Van olyan ismerősöm, aki tett csokit a játékok mellé az adventi naptárba, és utólag már bánta, mert onnantól, hogy az egyik ablakocska mögött csoki volt, már más nem érdekelte, sőt mérges volt a kicsi, amikor mást talált helyette. Amit semmiképp sem szeretnék az az, hogy veszekedéssel teljen az advent.
Maradjon meg a szép hangulata, a várakozás öröme. Elmondom gyermekemnek az ő nyelvén, miről szól ez az időszak, mi a legszebb a karácsonyban, miért várjuk annyira. Rengeteg mesével könyvből és fejből. Saját gyermekkori történeteimmel megismertetve őt. Énekelve és kihasználva az időt, élvezve a készülődést.
Szeretném ugyanakkor azt is megmutatni a gyermekemnek, hogy minden napban van valami jó. Most nem a naptárban lévő apróságokra gondolok, de egy kis meglepetés mindig jól jön.
Majdnem másfél éves volt a kisfiam, amikor először nyitogatta a kis csizmákat, tasakokat reggelente. Mi volt a zsebekben?
–kocka ( 9 darabos kirakós játék szétosztva)
-aszalt szilva (kis tasakban)
A második adventi naptáram kreatívabb volt, wc papír gurigákat rögzítettem egymáshoz házikó alakban. Imádta Domi, hogy be kellett törni a papírt, hogy az ajándékhoz jusson. (egy ceruza segítségével oldotta meg).
A játékok, tárgyak a következők voltak:
-duplo képes kockák, állatok, figurák,
-fa kis vonatok, vagonok,
-egy rajz, például a macijáról, jelezve, hogy ott keresse az ajándékát. Mondjuk színezőt, vagy kis könyvet.
Idén is készül az adventi naptár. (amint készen van, megmutatom, maradtam a gurigáknál, mert kifejezett kérése volt a kis lurkómnak, hogy olyan legyen, amit be kell törni.. 🙂
Mit teszek idén bele?
–földimogyorót (kis zacsiban pár darabot)
-mazsolát, diákcsemegét (lezárt kis zacskókban)
-matricákat (főként autós 🙂 )
-rejtvényt (összekötős feladat, labirintus,..)
Férjem tavaly teafilterekben kapott kedves üzeneteket tőlem, az idei adventi naptárját pedig kuponokkal töltöm majd fel. Jó érzés neki is kedveskedni. 🙂
Idén pedig én is kapok a Fiúktól adventi naptárt! Nagyon izgatott vagyok! Ilyen még nem volt.. 🙂
További jó ötleteket találsz, ha még mindig keresed, mit is tehetnél az adventi naptárba, itt: https://anapfenyillata.cafeblog.hu/2013/11/19/mi-keruljon-az-adventi-naptarba-gyerekeknek/
Nem tudom elrejteni a naptárban, de mindenképpen sor kerül majd az adventi időszakban egy-két karácsonyfa dísz, valamint asztal dekoráció elkészítésére. Régóta szeretném és most biztosan neki fogunk majd, hogy készítsünk házilag egy hógömböt. Valamint nem csak én, de kisfiam is nagyon várja már, hogy nekiálljunk mézeskalácsot sütni. Ahogy tavaly is, a mázzal díszítettek a fára, a dióval sütöttek a pocakunkba. 🙂
Nagy eséllyel építünk majd hóembert is! 😉
Jelentkezek majd az eredményekkel!
Pár nap és megmutatom az idei adventi naptárakat is! 😉
Nektek milyen terveitek vannak? Mi az, ami elmaradhatatlan az adventi időszakban?
- DeakEmberAgnes 0 hozzászólás
Ezeket is érdemes megnézni
Bakancslistát írnál? Ne csak nagy dolgokban gondolkozz!
Felmondtam! Felszabadító érzés… – avagy változtass, hogy változhass
Azért sem unom a telet! – Programajánlóval a hétvégére
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése